**Σχολικός ψηφιακός διαγωνισμός «Λέμε όχι στον σχολικό και διαδικτυακό εκφοβισμό»**

* Είσαι μαθητής από Ε’ Δημοτικού έως Γ’ Γυμνασίου, σε σχολείο στην Ελλάδα;
* Σου αρέσει να εργάζεσαι σε ομάδα με τους φίλους σου;
* Σε ενδιαφέρει να αναδείξεις θέματα όπως η ισότητα και η αποδοχή του διαφορετικού;
* Πιστεύεις στις αξίες και τα ιδανικά του Ολυμπισμού και της Ολυμπιακής Εκεχειρίας;
* Είσαι λάτρης της τεχνολογίας και των νέων μέσων;

Εάν ναι, τότε μπορείς να λάβεις μέρος στο διαγωνισμό μας και να αποκτήσεις μια συναρπαστική εμπειρία!

**Πώς συμμετέχω στο διαγωνισμό;**

Για να λάβεις μέρος στο διαγωνισμό, το μόνο που χρειάζεται είναι να δημιουργήσεις ένα βίντεο ή μια παρουσίαση PowerPoint κατά του διαδικτυακού εκφοβισμού και υπέρ της ισότητας ευκαιριών.

**Σε συνεργασία με τον δάσκαλο/καθηγητή σου**, ακολούθησε τα παρακάτω βήματα.

**Βίντεο**

Αν θελήσεις να δημιουργήσεις **βίντεο**:

1. Σχημάτισε μια ομάδα δύο έως πέντε ατόμων.
2. Δημιούργησε ένα βίντεο διάρκειας τριών με πέντε λεπτών (έως 450 mb), δίνοντας το δικό σου μήνυμα κατά του διαδικτυακού εκφοβισμού και υπέρ της ισότητας ευκαιριών με ευρηματικό και κατανοητό τρόπο.
3. Με την συνδρομή του δασκάλου σου, ανάρτησε το βίντεο στο [Vimeo](https://vimeo.com/join" \t "_blank" \o "Opens in a new tab or window.) .
4. Με την συνδρομή του δασκάλου σου, στείλε την φόρμα συμμετοχής μαζί με το σύνδεσμο (διεύθυνση URL) του Vimeo βίντεο και τον κωδικό παρακολούθησης του βίντεο στην ηλεκτρονική διεύθυνση [respectingdiversity@olympictruce.org](mailto:respectingdiversity@olympictruce.org).

**Παρουσίαση PowerPoint**

Αν θελήσεις να δημιουργήσεις μια **παρουσίαση PowerPoint**:

1. Σχημάτισε μια ομάδα δύο έως πέντε ατόμων.
2. Δημιούργησε μία παρουσίαση PowerPoint (μέχρι 20 διαφάνειες και μέγεθος 8 mb) δίνοντας το δικό σου μήνυμα κατά του διαδικτυακού εκφοβισμού και υπέρ της ισότητας ευκαιριών με ευρηματικό και κατανοητό τρόπο.
3. Με την συνδρομή του δασκάλου σου, στείλε την φόρμα συμμετοχής και την παρουσίαση PowerPoint σου στην ηλεκτρονική διεύθυνση [respectingdiversity@olympictruce.org](mailto:respectingdiversity@olympictruce.org).

**Προθεσμία δηλώσεων συμμετοχής: Παρασκευή 28 Φεβρουαρίου 2020, 23.59**

**Ο τελικός θα πραγματοποιηθεί την Παρασκευή 6 Μαρτίου 2020**.

**Ποιά είναι τα βραβεία;**

* Το σχολείο της ομάδας που θα καταλάβει την 1η θέση, θα κερδίσει τεχνολογικό εξοπλισμό αξίας €5.000 από την Samsung.
* Το κάθε μέλος των πέντε πρώτων νικητήριων ομάδων και ο υπεύθυνος εκπαιδευτικός της ομάδας θα κερδίσει δώρα και αναμνηστικά από το Διεθνές Κέντρο Ολυμπιακής Εκεχειρίας και το British Council.
* Όλες οι ομάδες που θα συμμετάσχουν στον διαγωνισμό θα λάβουν ηλεκτρονικά δίπλωμα συμμετοχής.

**Στόχος του διαγωνισμού**

Ο διαγωνισμός έχει στόχο να αναδείξει τα ιδανικά και τις αξίες του Ολυμπισμού και της Ολυμπιακής Εκεχειρίας, και πώς αυτές βοηθούν στην επίλυση διαφορών και γενικότερα στην ανάπτυξη μιας φιλειρηνικής κουλτούρας. Επιπλέον, έχει σκοπό να βοηθήσει τους μαθητές να αποκτήσουν αυτοπεποίθηση και δεξιότητες παρουσίασης των ιδεών τους.

**6Ο Δημοτικό Σχολείο Αμαρουσίου**

**Υπεύθυνη Δήλωση**

Ο/Η κάτωθι υπογραφόμενος-η…………………………………………………………………………..…………………………………..….. γονέας/κηδεμόνας του/της …………………….…………………………………………………………………………….μαθητή/τριας της Ε΄ Τάξης του 6ου Δημοτικού Σχολείου Αμαρουσίου δηλώνω υπεύθυνα ότι επιτρέπω στο παιδί μου να λάβει μέρος στον **Πανελλήνιο Σχολικό Ψηφιακό Διαγωνισμό «Λέμε όχι στον σχολικό και διαδικτυακό εκφοβισμό»** με τη δημιουργίαβίντεο διάρκειας τριών με πέντε λεπτών (έως 450 mb) και ανάρτηση στην ιστοσελίδα *Vimeo* ή μιας παρουσίασης PowerPoint (μέχρι 20 διαφάνειες και μέγεθος 8 mb) κατά του διαδικτυακού εκφοβισμού και υπέρ της ισότητας ευκαιριών, σε ομάδες δύο έως πέντε μαθητών.

Το πρόγραμμα πραγματοποιείται σε συνεργασία με το Διεθνές Κέντρο Ολυμπιακής Εκεχειρίας και με τη βοήθεια του Συλλόγου Ελλήνων Ολυμπιονικών, τη Samsung και το Βρετανικό Συμβούλιο και είναι εγκεκριμένο από το ΥΠΑΙΘ με Α.Π. .

Ο/Η Δηλών/ούσα

Ονοματεπώνυμο & υπογραφή

……………………………………………………………………………………………………….